
Evropski parlament,
–	ob upoštevanju predloga Komisije Evropskemu parlamentu in Svetu (COM(2024)0050),
–	ob upoštevanju člena 294(2) in člena 207(2) Pogodbe o delovanju Evropske unije, na podlagi katerih je Komisija podala predlog Parlamentu (C9-0021/2024),
–	ob upoštevanju člena 294(3) Pogodbe o delovanju Evropske unije,
–	ob upoštevanju začasnega dogovora, ki ga je odobril pristojni odbor na podlagi člena 74(4) Poslovnika, in zaveze predstavnika Sveta v pismu z dne 8. aprila 2024, da bo odobril stališče Evropskega parlamenta v skladu s členom 294(4) Pogodbe o delovanju Evropske unije,
–	ob upoštevanju člena 59 Poslovnika,
–	ob upoštevanju mnenja Odbora za kmetijstvo in razvoj podeželja,
–	ob upoštevanju poročila Odbora za mednarodno trgovino (A9-0077/2024),
1.	sprejme stališče v prvi obravnavi, kakor je določeno v nadaljevanju;
2. 	se seznanja z izjavama Komisije, priloženima tej resoluciji, ki bo objavljena v seriji C Uradnega lista Evropske unije;
3.	poziva Komisijo, naj mu zadevo ponovno predloži, če svoj predlog nadomesti, ga bistveno spremeni ali ga namerava bistveno spremeniti;
4.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.
P9_TC1-COD(2024)0028
Stališče Evropskega parlamenta, sprejeto v prvi obravnavi 23. aprila 2024 z namenom sprejetja Uredbe (EU) 2024/... Evropskega parlamenta in Sveta o začasnih ukrepih za trgovinsko liberalizacijo, ki dopolnjujejo trgovinske koncesije, ki se uporabljajo za ukrajinske izdelke v okviru Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani
[bookmark: TextBodyEnd](Ker je bil dosežen sporazum med Parlamentom in Svetom, je stališče Parlamenta enako končnemu zakonodajnemu aktu, Uredbi (EU) 2024/1392.)


[bookmark: _GoBack]PRILOGA K ZAKONODAJNI RESOLUCIJI
Izjava Komisije o spremljanju uvoza žita iz Ukrajine ob sprejetju Uredbe (EU) 2024/1392
Ruska vojna agresija proti Ukrajini je prekinila že obstoječe dobavne verige. EU Ukrajini zagotavlja podporo pri ponovni vzpostavitvi običajnega pretoka žita in drugega blaga, zlasti prek solidarnostnih pasov, in pri zagotavljanju, da lahko izvoz žita doseže namembni kraj, zlasti na tretjih trgih, da bi podprla svetovno prehransko varnost.
Komisija je zavezana podpori Ukrajini, hkrati pa varuje interese proizvajalcev žita v EU in zagotavlja pravilno delovanje trga za žito v EU.
Komisija bo glede na pomen proizvodnje žita in trgov za žito posebno pozornost namenila spremljanju uvoza žita, zlasti pšenice, in zlasti koncentraciji takega uvoza v države članice, ki mejijo na Ukrajino. V rednem dialogu z Ukrajino bo obravnavala vsa vprašanja, ki jih bo razkrilo spremljanje. Komisija opozarja, da se za uvoz iz Ukrajine lahko uvede nadzor v skladu s poglavjem IV Uredbe (EU) 2015/478 Evropskega parlamenta in Sveta z dne 11. marca 2015 o skupnih pravilih za uvoz, ki je lahko v obliki uvoznih dovoljenj, če uvozni trend grozi, da bo povzročil škodo proizvajalcem Unije in če to zahtevajo interesi Unije. V zvezi s tem bo Komisija po potrebi uporabila orodja, ki jih ima na voljo. Komisija bo državam članicam še naprej redno poročala o rezultatih rednega dialoga z Ukrajino.
Komisija opozarja, da za proizvode, zajete z avtonomnimi trgovinskimi ukrepi, Uredba določa tudi okrepljen zaščitni mehanizem. Komisija je prvič uvedla to možnost in je ta mehanizem pripravljena aktivirati v primeru škodljivih učinkov na trgu ene ali več držav članic in ne le za trg EU kot celoto. V zvezi s tem bo v celoti uporabila svoja pooblastila, da bi po uradni dolžnosti aktivirala okrepljen zaščitni mehanizem za uvoz pšenice iz Ukrajine. 
Komisija opozarja, da je v letih 2022 in 2023 sprejela ukrepe za podporo evropskih kmetov v vseh državah članicah in še zlasti v državah članicah, ki mejijo na Ukrajino.


Izjava Komisije o postopku pregleda na podlagi člena 29 Sporazuma o pridružitvi ob sprejetju Uredbe (EU) 2024/1392
Komisija potrjuje, da bo takoj, ko bosta sozakonodajalca sprejela nove avtonomne trgovinske ukrepe, sprejela potrebne ukrepe na podlagi člena 29 Sporazuma o pridružitvi, da bi s posvetovanji z Ukrajino nadaljevala proces vzajemne liberalizacije tarif.
Komisija bo tesno sodelovala z Evropskim parlamentom in ga obveščala o napredku teh posvetovanj z Ukrajino. Pri tem bo ustrezno upoštevala morebitne pripombe Evropskega parlamenta.
Komisija opozarja, da ti načini dela niso precedens za klavzule o pregledu v nobenem drugem sporazumu in ne odstopajo od člena 218 PDEU.
[bookmark: _Hlk162345814]Rezultat tega procesa bo Ukrajini in EU ter kmetom in podjetjem zagotovil ekonomsko varnost in stabilno trgovino. To bo tudi pomemben korak pri obnovi Ukrajine in njenem nadaljnjem vključevanju v notranji trg EU v okviru prihodnjega pristopa države k Uniji.

